Lars Løkkes utilgivelige svigt i de sidste fire år vil komme til at stå som en skamplet i Danmarks historie.

Selv jeg, der ellers nok er vant til at opstøve tal og statistik, var målløs, da det for kort tid siden gik op for mig, at den ikkevestlige befolknings antal er vokset med skræmmende 83.310 personer i perioden 1. januar 2015 og til 1. januar 2019 stort set sammenfaldende med den meget snart forhenværende regerings vagt.

Tallene stammer fra Danmarks Statistik og må sende kuldegysninger ned ad ryggen på enhver oprindelig dansker (se her (side 11) og her).

Denne udvikling, kære læser, er præcis, hvad de fleste journalister og andre kalder en konspirationsteori, som et eller andet vanvid, de ”fremmedfjendske” har opfundet i deres irrationelle had.

Der er bare det ved det, at det ikke er en sammensværgelse at konstatere følgende:

Med stormskridt sker der en befolkningsudskiftning af det danske folk. Det er ikke en dårlig vittighed, men en simpel kendsgerning. Det er ikke noget, som mærkelige nationalkonservative har udtænkt i en sen nattetime. Det sker for øjnene af os. Danskerne bliver med matematisk sikkerhed et mindretal i eget land, hvis ikke udviklingen standses og vendes i form af hjemsendelser, der naturligvis skal ske på retsstatens grund.

Lige så indlysende som dette nødvendige er det, at Lars Løkke om ganske få uger er fortid i dansk politik. Lars Løkke har ikke bare ikke leveret. Lars Løkke har været øverste chef for en acceleration af en i forvejen forfærdelig udvikling.

Lars Løkke Rasmussen vil ikke blive savnet efter grundlovsdag 2019.